ITEL จับมือ FSS พร้อมเข้าเทรด maiหวังระดมทุนขยายกิจการของบริษัท
ITEL จับมือ FSS แถลงข่าวความพร้อมเข้าเทรด mai เพื่อเสนอขาย IPO 200 ล้านหุ้น หวังระดมทุนที่ได้นำไปใช้ในการขยายบริการพื้นที่ดาต้าเซ็นเตอร์ ขยายโครงข่ายใยแก้วนำแสง ชำระคืนเงินกู้และใช้เป็นเงินทุนหมุนเวียน คาดเข้าจดทะเบียน Q3/59
5 ส.ค. 2559


นายณัฐนัย  อนันตรัมพร (ที่ 3 จากซ้าย)  กรรมการผู้จัดการ บริษัท อินเตอร์ลิ้งค์ เทเลคอม จำกัด (มหาชน) หรือ ITEL ผู้ให้บริการโครงข่ายใยแก้วนำแสง ให้บริการติดตั้งโครงข่าย และให้บริการพื้นที่ศูนย์สำรองข้อมูลหรือดาต้าเซ็นเตอร์ (Data Center)  พร้อมด้วยนายสมภพ กีระสุนทรพงษ์ (ที่ 2 จากขวา) กรรมการผู้อำนวยการ  บริษัทหลักทรัพย์ ฟินันเซีย ไซรัส จำกัด (มหาชน) หรือ FSS ในฐานะที่ปรึกษาทางการเงิน และผู้จัดการการจัดจำหน่ายและรับประกันการจำหน่ายหุ้นสามัญเพิ่มทุน  และยังได้รับเกียรติจากนายประพันธ์ เจริญประวัติ (ที่3จากขวา)  ผู้จัดการตลาดหลักทรัพย์ เอ็ม เอ ไอ (mai) ถ่ายภาพเป็นที่ระลึก ภายหลัง ITEL แถลงข่าวความพร้อมเข้าจดทะเบียนในตลาดหลักทรัพย์เอ็ม เอ ไอ  เพื่อเสนอขายหุ้นไอพีโอ 200 ล้านหุ้น โดยเงินระดมทุนที่ได้นำไปใช้ในการขยายบริการพื้นที่ดาต้าเซ็นเตอร์ ขยายโครงข่ายใยแก้วนำแสง ชำระคืนเงินกู้และใช้เป็นเงินทุนหมุนเวียน คาดเข้าจดทะเบียนได้ภายในไตรมาส 3 ปีนี้ 